HU Az Európai Unió Hivatalos Lapja C 56/6

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló, 1994. május 30-i 94/22/EK európai parlamenti és tanácsi irányelv szerint (1)

(A folyékony vagy gáz halmazállapotú szénhidrogének kutatására vonatkozó kizárólagos engedély (ún. „Permis de Mairy”) iránti kérelemről szóló hirdetmény)

(2006/C 56/05)

(EGT vonatkozású szöveg)

A 2005. november 25-i kérelmében a Lundin International (székhelye: Maclaunay, F-51210 Montmirail) és a Madison Energy France SCS (székhelye: 13/15, boulevard de la Madeleine, F-75001 Párizs) társaság folyékony vagy gáz-halmazállapotú szénhidrogének kutatására vonatkozó kizárólagos engedély, ún. „Permis de Mairy” megadását kérvényezte egy körülbelül 444 négyzetkilométeres, a Marne megye egy részén található területre vonatkozóan.

A szóban forgó engedély érvényességi övezetének kerületét az alábbiakban földrajzi koordinátáik által meghatározott csúcsokat összekötő délkörök és szélességi körök íve adja meg, a kezdő délkör a párizsi meridián.

Csúcsok Földrajzi hosszúság Földrajzi szélesség A 2,20 gr E 54,40 gr N B 2,40 gr E 54,40 gr N C 2,40 gr E 54,30 gr N D 2,50 gr E 54,30 gr N E 2,50 gr E 54,10 gr N F 2,48 gr E 54,10 gr N G 2,48 gr E 54,13 gr N H 2,44 gr E 54,13 gr N I 2,44 gr E 54,12 gr N J 2,43 gr E 54,12 gr N K 2,43 gr E 54,10 gr N L 2,30 gr E 54,10 gr N M 2,30 gr E 54,20 gr N N 2,20 gr E 54,20 gr N

A kérelmek benyújtása

A kezdeti kérelmek és a versengő kérelmek kérvényezőinek igazolniuk kell, hogy a bányászati engedélyekre vonatkozó, 1995. április 19-i 95-427 sz. módosított rendelet 3., 4. és 5. cikkében meghatározott engedélyezési feltételek teljesülnek.

Az érdekelt társaságok versenypályázatot nyújthatnak be az ezen felhívás közzétételétől számított kilencven napon belül az Európai Közösségek Hivatalos Lapja 1994. december 30-i C 374. számának 11. oldalán közzétett, „Felhívás szénhidrogénekre vonatkozó bányászati engedélyek elnyerésére Franciaországban” című felhívásban összefoglalt szabályok szerint, amelyeket a bányászati engedélyekre vonatkozó, 1995. április 19-i 95-427. sz. módosított rendelet (Journal officiel de la République française, 1995. április 22.) állapított meg.

A versenypályázatokat az alábbi címen lehet benyújtani a bányászatért felelős szakminisztériumhoz. A kezdeti és a versenyben lévő pályázatokra vonatkozó határozatokat a kezdeti pályázatnak a francia hatóságok általi kézhezvételétől számított két éven belül, azaz legkésőbb 2007. június 30-ig meghozzák.

A tevékenység folytatására és leállítására vonatkozó feltételek és követelmények

Kérjük a kérvényezőket, hogy tanulmányozzák a bányászati törvény 79. és 79.1. cikkét és a bányászati munkák elkezdéséről és a bányarendőrségről szóló, 1995. május 9-i 95-696. sz. módosított rendeletet (Journal officiel de la République française, 1995. május 11.).

További információk a következő címen szerezhetők be: Ministère de l'économie, des finances et de l'industrie (Direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent-Auriol, Télédoc 133, F-75703 Paris Cedex 13 (Tel.: (33) 144 97 23 02, Fax: (33) 144 97 05 70).

A fent említett rendeleti rendelkezések a http://www.legifrance.gouv.fr (Légifrance) honlapon hozzáférhetők.

(1) HL L 164., 1994.6.30., 3. o.